### | | | | --- | --- | | | | | --- | | **Byråd** 8. oktober 2019 Sagsnr. 710-2019-29989 Dok.nr. 710-2019-177800 Sagsbehandler DPJMH | | 156.                Opslag af stillingen som direktør for Social og Sundhed - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til opslag af
stillingen som direktør for Social og Sundhed.

Direktør for Social og Sundhed Nete Knudsen har meddelt, at
hun ønsker at gå på pension ved udgangen af februar 2020.

Ifølge Favrskov Kommunes kompetenceplan er det Byrådet, der
træffer den endelige beslutning om ansættelsen af en ny direktør efter
indstilling fra det af Byrådet nedsatte ansættelsesudvalg.

**VURDERING**

Kommunaldirektøren har i
forlængelse af meddelelsen om, at direktøren for Social og Sundhed fratræder,
drøftet den overordnede ledelsessituation i [adresse] med borgmesteren
og gruppeformændene for de politiske partier.

På den baggrund anbefaler kommunaldirektøren,
at der tilrettelægges en ansættelsesproces, så tiltrædelse af ny direktør for Social
og Sundhed kan ske pr. 1. marts 2020 eller snarest derefter.

Endvidere foreslås, at Byrådet
bemyndiger kommunaldirektøren til at tilrettelægge ansættelsesprocessen -
herunder udpege ledelses- og medarbejderrepræsentanter til ansættelsesudvalget,
indgå aftale med konsulentfirma mv.

Ved ansættelse af ny direktør er
der praksis for, at den politiske repræsentation i ansættelsesudvalget består
af borgmesteren, yderligere et medlem af Økonomiudvalget samt udvalgsformanden
for det pågældende politiske udvalg.

Ifølge Favrskov Kommunes
kompetenceplan er det kommunaldirektørens opgave at sikre opgavevaretagelsen i
perioden, indtil en ny direktør kan tiltræde.

**ØKONOMI**

Det forventes, at de samlede udgifter til annoncering,
konsulentbistand mv. i forbindelse med ansættelsen af ny direktør for Social og
Sundhed udgør ca. 200.000 kr. Da den nye direktør forventes at kunne tiltræde
1. marts 2020 er der ingen stillingsvakance. Derfor foreslås, at udgifterne til
ansættelsen finansieres af kassen.

**INDSTILLING**

Kommunaldirektøren indstiller til Byrådet:

1.
At det godkendes, at stillingen som direktør
for Social og Sundhed opslås eksternt med henblik på tiltrædelse pr. 1.
marts 2020.

2.
At den politiske repræsentation i
ansættelsesudvalget udgøres af borgmesteren, formanden for Social- og Sundhedsudvalget,
samt et yderligere medlem af Økonomiudvalget, der udpeges af Økonomiudvalget.

3.
At kommunaldirektøren bemyndiges til
at udpege direktør-, chef- og medarbejderrepræsentanter til
ansættelsesudvalget.

4.
At kommunaldirektøren bemyndiges til
at indgå aftale med et eksternt konsulentfirma om at medvirke ved rekrutteringen.

5.
At ansættelsesudvalget bemyndiges til
at godkende job- og personprofil, stillingsopslag og tidsplan.

6.
At kommunaldirektøren bemyndiges til
at forhandle ansættelsesvilkår for den kommende direktør for Social og Sundhed.

7.
At der til udgifterne i forbindelse
med rekrutteringen gives en tillægsbevilling i 2019 på 200.000 kr. finansieret
af kassen.

**BESLUTNING**

***Økonomiudvalget, 8. oktober 2019:***

Fraværende:Ingen

Indstilles godkendt med den tilføjelse, at Økonomiudvalget
jf. punkt 2 i indstillingen udpegede Ivan Jespersen til ansættelsesudvalget.